CELEX: 32012D0077
Language: el
Date: 2012-02-09 00:00:00
Title: 2012/77/ΕΕ: Απόφαση της Επιτροπής, της 9ης Φεβρουαρίου 2012 , σχετικά με τη μη καταχώριση του flufenoxuron (φλουφενοξουρόνη) για τον τύπο προϊόντων 18 στο παράρτημα I, ΙΑ ή ΙΒ της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου για τη διάθεση βιοκτόνων στην αγορά [κοινοποιηθείσα υπό τον αριθμό Ε(2012) 621]  Κείμενο που παρουσιάζει ενδιαφέρον για τον ΕΟΧ

11.2.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 38/47
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 9ης Φεβρουαρίου 2012
   σχετικά με τη μη καταχώριση του flufenoxuron (φλουφενοξουρόνη) για τον τύπο προϊόντων 18 στο παράρτημα I, ΙΑ ή ΙΒ της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου για τη διάθεση βιοκτόνων στην αγορά
   [κοινοποιηθείσα υπό τον αριθμό Ε(2012) 621]
   (Κείμενο που παρουσιάζει ενδιαφέρον για τον ΕΟΧ)
   (2012/77/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 98/8/ΕΚ του Ευρωπαϊκού Κοινοβουλίου και του Συμβουλίου, της 16ης Φεβρουαρίου 1998, για τη διάθεση βιοκτόνων στην αγορά (1), και ιδίως το άρθρο 16 παράγραφος 2 δεύτερο εδάφιο,
   Εκτιμώντας τα ακόλουθα:
   
               (1)
            
            
               Με τον κανονισμό (ΕΚ) αριθ. 1451/2007 της Επιτροπής, της 4ης Δεκεμβρίου 2007, σχετικά με τη δεύτερη φάση του δεκαετούς προγράμματος εργασιών που αναφέρεται στο άρθρο 16 παράγραφος 2 της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου για τη διάθεση βιοκτόνων στην αγορά (2) θεσπίστηκε κατάλογος δραστικών ουσιών που πρέπει να αξιολογηθούν με σκοπό την ενδεχόμενη καταχώρισή τους στο παράρτημα I ή IA ή IB της οδηγίας 98/8/ΕΚ. Στον κατάλογο αυτό περιλαμβάνεται το flufenoxuron (φλουφενοξουρόνη).
            
         
               (2)
            
            
               Κατ’ εφαρμογή του κανονισμού (ΕΚ) αριθ. 1451/2007, το flufenoxuron (αριθ. CAS 101463-69-8, αριθ. ΕΚ 417-680-3) αξιολογήθηκε σύμφωνα με το άρθρο 11 παράγραφος 2 της οδηγίας 98/8/ΕΚ για χρήση στον τύπο προϊόντων 18, εντομοκτόνα, ακαρεοκτόνα και προϊόντα για τον έλεγχο άλλων αρθροπόδων, που ορίζεται στο παράρτημα V της οδηγίας.
            
         
               (3)
            
            
               Το κράτος μέλος που ορίστηκε ως εισηγητής είναι η Γαλλία, η οποία, στις 17 Μαρτίου 2009, υπέβαλε στην Επιτροπή την έκθεση της αρμόδιας αρχής, συνοδευόμενη από σύσταση, σύμφωνα με το άρθρο 14 παράγραφοι 4 και 6 του κανονισμού (ΕΚ) αριθ. 1451/2007.
            
         
               (4)
            
            
               Τα κράτη μέλη και η Επιτροπή εξέτασαν την έκθεση της αρμόδιας αρχής. Σύμφωνα με το άρθρο 15 παράγραφος 4 του κανονισμού (ΕΚ) αριθ. 1451/2007, οι διαπιστώσεις της εξέτασης ενσωματώθηκαν σε έκθεση αξιολόγησης, στις 22 Σεπτεμβρίου 2011, στο πλαίσιο της μόνιμης επιτροπής για τα βιοκτόνα προϊόντα.
            
         
               (5)
            
            
               Η εκτίμηση κινδύνων, με βάση ρεαλιστική προσέγγιση, για τα στοιχεία του περιβάλλοντος για τα οποία υπάρχουν ανησυχίες, κατέδειξε μη αποδεκτές επιδράσεις στα ύδατα. Επιπλέον, τα χαρακτηριστικά του flufenoxuron το καθιστούν ανθεκτικό, βιοσυσσωρεύσιμο και τοξικό, καθώς και άκρως ανθεκτικό και άκρως βιοσυσσωρεύσιμο, σύμφωνα με τα κριτήρια του παραρτήματος XIII του κανονισμού (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου (3). Επομένως δεν ενδείκνυται η καταχώριση του flufenoxuron στο παράρτημα I ή IA ή IB της οδηγίας 98/8/ΕΚ για χρήση στον τύπο προϊόντων 18.
            
         
               (6)
            
            
               Πρέπει να είναι εύλογη η ημερομηνία από την οποία θα παύσουν να διατίθενται στην αγορά βιοκτόνα του τύπου προϊόντων 18 που περιέχουν flufenoxuron, λαμβανομένου υπόψη του αποτελέσματος της εκτίμησης κινδύνου, όπως και η ημερομηνία έναρξης ισχύος της παρούσας απόφασης.
            
         
               (7)
            
            
               Τα μέτρα που προβλέπονται από την παρούσα απόφαση είναι σύμφωνα με τη γνώμη της μόνιμης επιτροπής για τα βιοκτόνα προϊόντα,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το flufenoxuron (φλουφενοξουρόνη, αριθ. CAS 101463-69-8, αριθ. ΕΚ 417-680-3) δεν καταχωρίζεται στο παράρτημα I, ΙΑ ή ΙΒ της οδηγίας 98/8/ΕΚ για τον τύπο προϊόντων 18.
   Άρθρο 2
   Για τους σκοπούς του άρθρου 4 παράγραφος 2 του κανονισμού (ΕΚ) αριθ. 1451/2007, τα βιοκτόνα του τύπου προϊόντων 18 που περιέχουν flufenoxuron δεν διατίθενται πλέον στην αγορά, με ισχύ από την 1η Αυγούστου 2012.
   Άρθρο 3
   Η παρούσα απόφαση απευθύνεται στα κράτη μέλη.
   
      Βρυξέλλες, 9 Φεβρουαρίου 2012.
      
         
            Για την Επιτροπή
         
         Janez POTOČNIK
         
            Μέλος της Επιτροπής
         
      
   
   
      (1)  ΕΕ L 123 της 24.4.1998, σ. 1.
   
      (2)  ΕΕ L 325 της 11.12.2007, σ. 3.
   
      (3)  ΕΕ L 396 της 30.12.2006, σ. 1.